****

**ประกาศองค์การบริหารส่วนตำบลบ้านเพิ่ม**

**เรื่อง การขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒**

**ประจำปี ๒๕๖๕**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยมาตรการด้านสาธารณสุขในการป้องกันการแพร่ระบาดโรคติดเชื้อ COVID-19 ได้ออกข้อกำหนดต่างๆ ที่ให้หน่วยงานภาครัฐปรับปรุงการให้บริการและเพิ่มช่องทางในการติดต่อราชการของประชาชน เพื่อเป็นการลดการเดินทางหรือการรวมกลุ่มของประชาชน ประกอบกับให้การประเมินภาษีที่ดินและสิ่งปลูกสร้าง เป็นไปด้วยความเรียบร้อย ถูกต้อง และครบถ้วนสอดคล้องกับพระราชกฤษฎีกากำหนดอัตราภาษีที่ดินและสิ่งปลูกสร้าง พ.ศ.2565 เพื่อใช้ในการจัดเก็บภาษี ตั้งแต่ ปี พ.ศ.2565 เป็นต้นไป นั้น

อาศัยอำนาจตามความในมาตรา 14 แห่งพระราชบัญญัติภาษีที่ดินและสิ่งปลูกสร้าง พ.ศ.2562  เห็นควรขยายเวลาการดำเนินการจัดเก็บภาษีภาษีที่ดินและสิ่งปลูกสร้าง ประจำปี พ.ศ.2565 ดังนี้

|  |  |  |  |
| --- | --- | --- | --- |
| **ที่** | **เรื่อง** | **ระยะเวลาขยาย**  **(ตามเดิม)** | **ระยะเวลาที่กำหนด**  **ขยายเวลาออกไป(ใหม่)** |
| 1. | การแจ้งประเมินภาษีให้แก่ผู้เสียภาษี | ภายใน  เดือนกุมภาพันธ์ 2565 | **ภายใน**  **เดือนมีนาคม 2565** |
| 2. | การชำระภาษีตามแบบแจ้งการประเมินภาษี(ภ.ด.ส.6) | ภายใน  เดือนเมษายน 2565 | **ภายใน**  **เดือนพฤษภาคม 2565** |
| 3. | การผ่อนชำระภาษีที่ดินและ     สิ่งปลูกสร้าง | งวดที่ 1 ภายในเดือนเมษายน 2565  งวดที่ 2 ภายในเดือนพฤษภาคม 2565  งวดที่ 3 ภายในเดือนมิถุนายน 2565 | **งวดที่ 1 ภายในเดือนพฤษภาคม 2565**  **งวดที่ 2 ภายในเดือนมิถุนายน 2565**  **งวดที่ 3 ภายในเดือนกรกฎาคม 2565** |
| 4. | การมีหนังสือแจ้งเตือนผู้เสียภาษีที่ค้างชำระภาษี | ภายใน  เดือนพฤษภาคม 2565 | **ภายใน**  **เดือนมิถุนายน 2565** |
| 5. | การแจ้งรายการภาษีค้างชำระให้กับสำนักงานที่ดิน | ภายใน  เดือนมิถุนายน 2565 | **ภายใน**  **เดือนกรกฎาคม 2565** |

หากมีข้อสงสัยติดต่อสอบถามได้ที่ งานเร่งรัดและจัดเก็บรายได้ กองคลัง องค์การบริหารส่วนตำบลบ้านเพิ่ม โทร.042-810766 ในวันเวลาราชการ

จึงประกาศมาเพื่อให้ทราบโดยทั่วกัน

ประกาศ ณ วันที่ 28 กุมภาพันธ์ พ.ศ. 2565



( นายสนธยา บุผู)

นายกองค์การบริหารส่วนตำบลบ้านเพิ่ม